title: Komission suositus, tehty 3 päivänä toukokuuta 2007 , elintarvikkeiden akryyliamidipitoisuuksien seurannasta (tiedoksiannettu numerolla K(2007) 1873) (ETA:n kannalta merkityksellinen teksti)

text:
               12.5.2007

               FI

               Euroopan unionin virallinen lehti

               L 123/33

      KOMISSION SUOSITUS,
   tehty 3 päivänä toukokuuta 2007,
   elintarvikkeiden akryyliamidipitoisuuksien seurannasta
   (tiedoksiannettu numerolla K(2007) 1873)
   (ETA:n kannalta merkityksellinen teksti)
   (2007/331/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 211 artiklan toisen luetelmakohdan,
   sekä katsoo seuraavaa:

               (1)

               Euroopan elintarviketurvallisuusviranomaisen alainen elintarvikeketjun vierasaineita käsittelevä tiedelautakunta antoi elintarvikkeiden akryyliamidipitoisuuksista 19 päivänä huhtikuuta 2005 lausunnon, jossa vahvistettiin FAO:n ja WHO:n yhteisen elintarvikelisäaineita käsittelevän asiantuntijakomitean helmikuussa 2005 tekemä elintarvikkeiden sisältämän akryyliamidin riskinarviointi. Asiantuntijakomitea päätyi arvioinnissaan toteamaan, että altistumisen liikkumavara on alhainen keskiverto- ja suurkuluttajille, koska kyseessä on perimän muutoksia ja syöpää aiheuttava yhdiste, ja että tämä voi vaarantaa ihmisten terveyden. Siksi olisi jatkettava tarkoituksenmukaisia toimia elintarvikkeiden akryyliamidipitoisuuksien vähentämiseksi.

               (2)

               Elintarviketeollisuus ja jäsenvaltiot ovat tutkineet akryyliamidin muodostumistapoja. Elintarviketeollisuus on kehittänyt vapaaehtoisia toimia, joihin kuuluvat Euroopan elintarvike- ja juomateollisuuden keskusliiton laatimat ohjeet (1) tuottajille ja valmistajille, jotta nämä löytäisivät keinoja akryyliamidipitoisuuksien vähentämiseksi tuotteissaan. Vuodesta 2002 on laajamittaisesti pyritty vähentämään elintarvikejalosteiden akryyliamidipitoisuuksia.

               (3)

               On tarpeen koota yhteisön alueelta luotettavia tietoja elintarvikkeiden akryyliamidipitoisuuksista vähintään kolmen vuoden jaksolta, jotta saadaan selkeä kuva sellaisten elintarvikkeiden pitoisuuksista, joiden tiedetään sisältävän kyseistä ainetta runsaasti ja/tai vaikuttavan merkittävästi sen saantiin ravinnon välityksellä koko väestössä ja erityisen herkissä väestöryhmissä, kuten imeväisikäisten ja pienten lasten keskuudessa.

               (4)

               Tiedot on toimitettava vuosittain Euroopan elintarviketurvallisuusviranomaiselle, joka varmistaa niiden kokoamisen tietokantaan.

               (5)

               Tutkimustulosten arvioinnilla selvitetään vapaaehtoisten toimenpiteiden tehokkuus. Tässä suosituksessa esitettyä seurantaohjelmaa voidaan mukauttaa milloin tahansa, jos se on saatujen kokemusten perusteella aiheellista,

         SUOSITTAA SEURAAVAA:

               1)

               Jäsenvaltiot toteuttavat vuosina 2007, 2008 ja 2009 liitteessä I lueteltujen elintarvikkeiden akryyliamidipitoisuuksien seurannan siinä vahvistetulla tavalla.

               2)

               Jäsenvaltiot toimittavat Euroopan elintarviketurvallisuusviranomaiselle vuosittain viimeistään 1 päivänä kesäkuuta edeltävää vuotta koskevat liitteen II mukaiset seurantatiedot siinä esitetyssä muodossa, jotta ne voidaan kerätä yhteen tietokantaan.

               3)

               Seurantaohjelmaa varten jäsenvaltiot noudattavat näytteenotto- ja määritysmenetelmistä elintarvikkeiden lyijy-, kadmium-, elohopea-, epäorgaanisen tinan, 3-MCPD:n ja bentso(a)pyreenipitoisuuksien virallista tarkastusta varten 28 päivänä maaliskuuta 2007 annetun komission asetuksen (EY) N:o 333/2007 (2) liitteessä olevassa B osassa vahvistettuja näytteenottomenettelyjä, jotta varmistetaan näytteiden edustavuus tutkittavan erän osalta.

               4)

               Jäsenvaltiot toteuttavat akryyliamidipitoisuuksien analyysin rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (3) liitteessä III olevassa 1 ja 2 kohdassa vahvistettujen kriteerien mukaisesti.

      Tehty Brysselissä 3 päivänä toukokuuta 2007.

            Komission puolesta

         Markos KYPRIANOU

            Komission jäsen

      (1)  Ohjeet sisältävät 13 muuttujaa, jotka on koottu neljään ryhmään; näistä elintarvikkeiden tuottajat voivat valita tarpeidensa mukaan sopivimmat akryyliamidipitoisuuksien vähentämiseksi tuotteissaan. Ryhmittely on tehty viljelyn, valmistusohjeen, jalostuksen ja viimeistelyn perusteella.

      (2)  EUVL L 88, 29.3.2007, s. 29.

      (3)  EUVL L 165, 30.4.2004, s. 1, oikaisu EUVL L 191, 28.5.2004, s. 1. Asetus sellaisena kuin se on muutettuna neuvoston asetuksella (EY) N:o 1791/2006 (EUVL L 363, 20.12.2006, s. 1).

      LIITE I
      A.   Näytteenottopaikat ja menettely:

                  1.

                  Näytteet olisi otettava kaupanpitovaiheessa (esimerkiksi supermarketeista, pienemmistä myymälöistä, leipomoista, ranskalaisia perunoita myyvistä kioskeista sekä ravintoloista), joissa on toimiva jäljitysjärjestelmä, tai tuotantopaikalta. Aina kun se on mahdollista, näytteet olisi otettava tuotteista, jotka ovat peräisin jostakin EU:n jäsenvaltiosta (1).

                  2.

                  Näytteenotto ja analyysi olisi tehtävä ennen näytteen viimeistä käyttöpäivää.

            B.   Tuotteet, näytteiden määrät ja näytteenottotiheydet, analyyttiset vaatimukset

                  1.

                  Taulukossa 1 esitetään yleiskatsaus suositetusta vuosittain analysoitavien näytteiden vähimmäismäärästä tuoteryhmittäin. Jäsenvaltioita kehotetaan ottamaan tätä useampia näytteitä mahdollisuuksien mukaan. Näytteiden jakautuminen jäsenvaltioittain perustuu väestömääriin, mutta kussakin jäsenvaltiossa on otettava vähintään neljä näytettä jokaisesta tuoteryhmästä.

                  2.

                  Näytteiden määrillä tarkoitetaan vuosittain otettavien näytteiden vähimmäismääriä. Erityiset edellytykset (esimerkiksi näytteenotto kaksi kertaa vuodessa) esitetään tuoteryhmittäin liitteessä I olevassa C kohdassa.

                  3.

                  Koska kuhunkin tuoteryhmään kuuluvien tuotteiden ja tuotetyyppien valikoima on laaja, lisätietoja olisi annettava kustakin tuotteesta, josta näytteitä on otettu (liitteessä I olevan C kohdan mukaisesti). Aikatrendin selville saamiseksi on tärkeää, että näytteet otetaan mahdollisuuksien mukaan vuosittain ominaisuuksiltaan samanlaisista tuotteista (samantyyppinen leipä, samanmerkkinen tuote jne.). Tutkittaessa kioskeissa myytäviä ranskalaisia perunoita näytteet olisi mahdollisuuksien mukaan otettava vuosittain samoista myyntipisteistä.

                  4.

                  Jos samantyyppisistä tuotteista saadut mittaustulokset jäävät jatkuvasti alle määritysrajan, tuote voidaan vaihtaa toiseen, mikäli se kuuluu samaan tuoteryhmään ja tuotteen kuvaus esitetään.

                  5.

                  Jotta pystytään varmistamaan tutkimustulosten vertailtavuus, olisi valittava menetelmät, joilla saavutetaan määritysraja 30 μg/kg (voimakkain ioni-ioni-transitio) leivän ja lastenruokien osalta sekä määritysraja 50 μg/kg perunavalmisteiden, muiden viljatuotteiden, kahvin ja muiden tuotteiden osalta. Tulokset raportoidaan saannon suhteen korjattuina.
                  Taulukko 1
                  Näytteiden vähimmäismäärä tuoteryhmittäin

                              Myyntimaa

                              Nautintavalmiina myytävät ranskalaiset perunat (1)

                              Perunalastut (2)

                              Esikypsennetyt ranskalaiset perunat / kotona kypsennettävät perunavalmisteet (3)

                              Leipä (4)

                              Murot (5)

                              Keksit, myös lastenkeksit (6)

                              Paahdettu kahvi (7)

                              Lasten purkkiruoat (8)

                              Pikkulapsille tarkoitetut viljapohjaiset valmisruoat (9)

                              Muut tuotteet (10)

                              Yhteensä

                              AT

                              4

                              4

                              4

                              4

                              4

                              4

                              4

                              4

                              4

                              8

                              44

                              BE

                              4

                              4

                              4

                              4

                              4

                              4

                              4

                              4

                              4

                              8

                              44

                              CY

                              4

                              4

                              4

                              4

                              4

                              4

                              4

                              4

                              4

                              4

                              40

                              CZ

                              4

                              4

                              4

                              4

                              4

                              4

                              4

                              4

                              4

                              8

                              44

                              DE

                              24

                              24

                              24

                              24

                              24

                              24

                              24

                              24

                              24

                              14

                              230

                              DK

                              4

                              4

                              4

                              4

                              4

                              4

                              4

                              4

                              4

                              8

                              44

                              ES

                              14

                              14

                              14

                              14

                              14

                              14

                              14

                              14

                              14

                              14

                              140

                              EE

                              4

                              4

                              4

                              4

                              4

                              4

                              4

                              4

                              4

                              4

                              40

                              GR

                              4

                              4

                              4

                              4

                              4

                              4

                              4

                              4

                              4

                              8

                              44

                              FR

                              20

                              20

                              20

                              20

                              20

                              20

                              20

                              20

                              20

                              14

                              194

                              FI

                              4

                              4

                              4

                              4

                              4

                              4

                              4

                              4

                              4

                              8

                              44

                              HU

                              4

                              4

                              4

                              4

                              4

                              4

                              4

                              4

                              4

                              8

                              44

                              IT

                              20

                              20

                              20

                              20

                              20

                              20

                              20

                              20

                              20

                              14

                              194

                              IE

                              4

                              4

                              4

                              4

                              4

                              4

                              4

                              4

                              4

                              8

                              44

                              LU

                              4

                              4

                              4

                              4

                              4

                              4

                              4

                              4

                              4

                              4

                              40

                              LT

                              4

                              4

                              4

                              4

                              4

                              4

                              4

                              4

                              4

                              4

                              40

                              LV

                              4

                              4

                              4

                              4

                              4

                              4

                              4

                              4

                              4

                              4

                              40

                              MT

                              4

                              4

                              4

                              4

                              4

                              4

                              4

                              4

                              4

                              4

                              40

                              NL

                              6

                              6

                              6

                              6

                              6

                              6

                              6

                              6

                              6

                              8

                              62

                              PT

                              4

                              4

                              4

                              4

                              4

                              4

                              4

                              4

                              4

                              8

                              44

                              PL

                              14

                              14

                              14

                              14

                              14

                              14

                              14

                              14

                              14

                              14

                              140

                              SE

                              4

                              4

                              4

                              4

                              4

                              4

                              4

                              4

                              4

                              8

                              44

                              SI

                              4

                              4

                              4

                              4

                              4

                              4

                              4

                              4

                              4

                              4

                              40

                              SK

                              4

                              4

                              4

                              4

                              4

                              4

                              4

                              4

                              4

                              8

                              44

                              UK

                              20

                              20

                              20

                              20

                              20

                              20

                              20

                              20

                              20

                              14

                              194

                              BG

                              4

                              4

                              4

                              4

                              4

                              4

                              4

                              4

                              4

                              8

                              44

                              RO

                              8

                              8

                              8

                              8

                              8

                              8

                              8

                              8

                              8

                              8

                              80

                              Yhteensä

                              202

                              202

                              202

                              202

                              202

                              202

                              202

                              202

                              202

                              224

                              2 042

            C.   Kustakin tuotteesta vaaditut lisätiedot
      Kustakin näytteestä annettavat vähimmäistiedot eritellään kohdissa 1–10. Jäsenvaltioita kehotetaan toimittamaan yksityiskohtaisempia tietoja.

            1.
            Nautintavalmiina myytävät ranskalaiset perunat: näytteenotto puolivuosittain maaliskuussa ja marraskuussa (2) siten että näytteiden kokonaismäärä vastaa taulukossa määriteltyä. Nautintavalmiit näytteet olisi otettava pienistä myyntipisteistä, pikaruokaketjuista ja ravintoloista. Näytteet olisi vuosittain otettava mahdollisuuksien mukaan samoista myyntipisteistä.
      Vaaditut erityistiedot: onko lähtöaineina käytetty tuoreita perunoita vai jalosteita, muut ainesosat

            2.
            Perunalastut: näytteenotto puolivuosittain maaliskuussa ja marraskuussa (2) siten että näytteiden kokonaismäärä vastaa taulukossa määriteltyä.
      Vaaditut erityistiedot: onko lähtöaineina käytetty tuoreita perunoita vai jalosteita, muut ainesosat.

            3.
            Esikypsennetyt ranskalaiset perunat / kotona kypsennettävät perunavalmisteet, myös pakasteet: näytteenotto puolivuosittain maaliskuussa ja marraskuussa (2) siten että näytteiden kokonaismäärä vastaa taulukossa määriteltyä. Kukin näyte olisi analysoitava tuotteen valmistuksen (esim. paistamisen tai keittämisen) jälkeen. Tuote olisi valmistettava laboratoriossa tuoteselosteen ohjeiden mukaan. Vaaditut erityistiedot: onko lähtöaineina käytetty tuoreita perunoita vai jalosteita, muut ainesosat, myydäänkö tuotetta pakasteena vai tuoreena, tuoteselosteessa mainitut valmistusolosuhteet.

            4.
            Leipä: Vaaditut erityistiedot: tuore leipä vai näkkileipä, kuitupitoisuus, viljalaji, kohotettu/kohottamaton, kohotusaine (esim. hiiva), muut ainesosat. Valittaessa testattavaa leipätyyppiä olisi otettava huomioon kyseisen maan ruokailutottumukset.

            5.
            Murot, lukuun ottamatta mysliä ja puuroa: Vaaditut erityistiedot: viljalaji, muut ainekset (esim. sokeri, pähkinät, hunaja, suklaa).

            6.
            Keksit (myös lastenkeksit): Vaaditut erityistiedot: pehmeät vai kovat keksit, normaaliväestölle vai diabeetikoille tarkoitetut, täydellinen ainesosaluettelo.

            7.
            Paahdettu kahvi: Vaaditut erityistiedot: paahtoaste (esim. keskipaahto, tumma paahto), paputyyppi mikäli mahdollista, jauheena vai papuina myytävä kahvi.

            8.
            Lasten purkkiruoat: Näytteet olisi otettava perunaa, juureksia tai viljaa sisältävistä elintarvikkeista. Vaaditut erityistiedot: tölkin koostumus.

            9.
            Pikkulapsille tarkoitetut viljapohjaiset valmisruoat analysoidaan sellaisina kuin ne ovat myyntihetkellä. Vaaditut erityistiedot: viljalaji, muut ainesosat.

            10.
            Muut valmisteet: Tähän ryhmään sisältyvät edellä mainittuihin ryhmiin kuulumattomat peruna-, vilja-, kahvi-, kaakao- ja lastenruokavalmisteet (esim. röstiperunat, maustekakut, kahvinkorvikkeet). Näytteitä valittaessa olisi otettava huomioon kyseisen jäsenvaltion ruokailutottumukset. Joissakin tapauksissa näytteet on tutkittava sen jälkeen, kun ne on valmistettu tuoteselosteen ohjeiden mukaan. Tällöin käyttöolosuhteet on mainittava.
      Vaaditut erityistiedot: yksityiskohtainen tuotekuvaus (esim. tärkeimmät ainesosat), tuoteselosteen mukaiset valmistusolosuhteet.

         (1)  Poikkeustapauksissa jotain tuotetta saatetaan markkinoida ainoastaan kolmannesta valtiosta tuotuna. Tällöin näytteet voidaan ottaa tuontituotteesta.

         (2)  Jos elintarvike on valmistettu perunajalosteista, näytteenotto kahdesti vuodessa ei ole tarpeen.

      LIITE II
      A.   Ilmoitusmalli

      B.   Raportointimallia koskevat selvennykset
      Ilmoittava maa: jäsenvaltio, jossa seuranta on toteutettu
      Vuosi: näytteenottovuosi
      Näytekoodi: näytteen laboratoriotunniste
      Tuoteryhmän numero: Tuoteryhmän numero liitteessä I olevan taulukon 1 mukaisesti (numerot 1–10, esim. ranskalaiset perunat (1), perunalastut (2) jne.)
      Tuotenimi: tuotteen nimi englanniksi ja alkuperäiskielellä
      Tuotekuvaus: Lyhyt kuvaus tuotteesta ottaen huomioon vähintään liitteessä I olevassa C kohdassa vaaditut tiedot.
      Tuottaja: tuottajan nimi mikäli tiedossa
      Tuotantomaa: mikäli tiedossa: Tuotantomaa ilmoitetaan ISO-koodein (ISO-koodit esitetään liitteessä I olevan taulukon 1 ensimmäisessä sarakkeessa). Liitteessä I olevan A kohdan mukaisesti testattavan tuotteen olisi mahdollisuuksien mukaan oltava peräisin jostakin jäsenvaltiosta (ks. liitteessä I oleva alaviite 1).
      Viimeinen suositeltava käyttöpäivä: pakkausmerkintöjen mukaisesti. Päivämäärä esitetään muodossa pp/kk/vv.
      Tuotantopäivä: mahdollisten pakkausmerkintöjen mukaisesti. Päivämäärä esitetään muodossa pp/kk/vv.
      Näytteenottopäivä: näytteenoton päivämäärä. Päivämäärä esitetään muodossa pp/kk/vv.
      Näytteenottopaikka: paikka, josta näyte on otettu, esim. valintamyymälä, lähikauppa, leipomo, pikaruokaketju jne.
      Pakkauskoko: mahdollisuuksien mukaan sellaisen tuotteen pakkauskoko grammoina, josta osanäytteitä on otettu
      Näytteen paino: kokoomanäytteen paino grammoina
      Valmistusolosuhteet: Valmistusolosuhteet olisi täsmennettävä, jos kyseessä ovat esikypsennetyt ranskalaiset perunat tai muut kotona kypsennettäviksi tarkoitetut perunavalmisteet (tuoteryhmä 3), joista näytteet olisi otettava ja tutkittava kypsentämisen jälkeen. Tuoteselosteessa annettuja valmistusohjeita olisi noudatettava ja ne olisi esitettävä tässä kentässä. Sama saattaa koskea eräitä tuotteita, jotka kuuluvat ryhmään ”Muut tuotteet” (tuoteryhmä 10).
      Analyysipäivä: jos näyte on homogenoitu ja varastoitu ennen analyysiä, olisi merkittävä varsinaisen analyysin aloituspäivämäärä. Varastointiolosuhteet olisi tällöin ilmoitettava tarkasti.
      Menetelmän hyväksyntä: ilmoitus merkinnöin ”Y” (kyllä) tai ”N” (ei), onko analyysin tulokseen päästy käyttämällä EN ISO 17025 -standardin mukaista hyväksyttyä menetelmää.
      Analyysimenetelmä: ilmoitus analyysissä käytetystä menetelmästä (GC-MS johdannaisin, GC-MS ilman johdannaisia, LC-MS-MS tai muu) ja lyhyt kuvaus näytteen valmistelusta (esim. puhdistus jne.).
      Tiedot laatutesteistä: tiedot laatutestin järjestäjästä, testiohjelman numero, kierroksen numero, matriisi ja z-pistemäärä (1) seuraavassa lyhytmuodossa: järjestäjä/ohjelma/kierros/matriisi/z-pistemäärä. (Esimerkki: FAPAS/30/6/näkkileipä/1,6).
      Akryyliamidipitoisuus: muodossa μg/kg korjattuna saannon suhteen
      Toteamisraja: muodossa μg/kg
      Kvantifiointiraja: muodossa μg/kg
      Mittausepätarkkuus: mittausepätarkkuus, mikäli mahdollista (mittausalue ilmoitetaan prosentteina)

         (1)  On huomattava, että z-pistemääriä käytetään vain tietojen laadun arviointiin. Niitä pidetään luottamuksellisina.


Tärkeä oikeudellinen huomautus

|

52005SC0145

Suositus: neuvoston lausunto 7 päivänä heinäkuuta 1997 annetun neuvoston asetuksen (EY) N:o 1466/97 5 artiklan 3 kohdan mukainen Saksan tarkistetusta vakausohjelmasta vuosiksi 2004–2008  /* SEK/2005/0145 lopull. */

	[pic] | EUROOPAN YHTEISÖJEN KOMISSIO |Bryssel 2.2.2005SEK(2005) 145 lopullinenSuositus:NEUVOSTON LAUSUNTO7 päivänä heinäkuuta 1997 annetun neuvoston asetuksen (EY) N:o 1466/97 5 artiklan 3 kohdan mukainen Saksan tarkistetusta vakausohjelmasta vuosiksi 2004–2008(komission esittämä)PERUSTELUTJulkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta annetussa neuvoston asetuksessa (EY) N:o 1466/97[1] säädetään, että osallistuvien jäsenvaltioiden eli jäsenvaltioiden, jotka ovat ottaneet yhtenäisvaluutan käyttöön, on esitettävä neuvostolle ja komissiolle vakausohjelmat 1 päivään maaliskuuta 1999 mennessä. Asetuksen 5 artiklan mukaisesti neuvosto tutkii kunkin vakausohjelman komission ja perustamissopimuksen 114 artiklassa määrätyn komitean (talous- ja rahoituskomitean) arvioiden perusteella. Tämän jälkeen se antaa komission suosituksen perusteella ja talous- ja rahoituskomiteaa kuultuaan ohjelmasta lausunnon. Asetuksen mukaan jäsenvaltioiden on toimitettava vuosittain tarkistetut vakausohjelmat, jotka neuvosto voi tutkia samaa menettelyä noudattaen.Komissio aloitti 19 päivänä marraskuuta 2002 Saksan osalta liiallisia alijäämiä koskevan menettelyn. Neuvosto päätti 21 päivänä tammikuuta 2003, että Saksalla oli liiallinen alijäämä, ja antoi samaan aikaan Saksalle suositukset julkisen talouden liiallisen alijäämän korjaamiseksi vuoteen 2004 mennessä. Komissio antoi 25 päivänä marraskuuta 2003 annettujen neuvoston päätelmien ja 13 päivänä heinäkuuta 2004 annetun Euroopan yhteisöjen tuomioistuimen tuomion mukaisesti 14 päivänä joulukuuta 2004 neuvostolle tiedonannon[2], jonka päätelmissä se totesi, että liiallisen alijäämän korjaamiselle asetettuna määräaikana olisi pidettävä vuotta 2005. Komissio päättelee tiedonannossa myös, että Saksan viranomaisten toteuttamat toimet näyttivät vastaavan suurelta osin liiallisen alijäämän korjaamista vuoteen 2005 mennessä eikä liiallista alijäämää koskevassa menettelyssä tarvittu lisätoimenpiteitä. Komissio huomautti kuitenkin, että jos myöhemmässä vaiheessa ilmenee, ettei suunniteltuja korjaustoimenpiteitä ole toteutettu, komission on suositeltava neuvostolle julkisen talouden valvonnan lisäämistä sekä EY:n perustamissopimuksen ja kasvu- ja vakaussopimuksen määräysten mukaisten tarvittavien toimenpiteiden toteuttamista. Tämä kanta vahvistettiin 18 päivänä tammikuuta 2005 pidetyn Ecofin-neuvoston puheenjohtajan päätelmissä. Saksa vakuutti Ecofin-neuvoston kokouksessa jälleen sitoutuvansa toteuttamaan kaikki tarvittavat toimenpiteet alijäämänsä pienentämiseksi alle 3 prosenttiin suhteessa BKT:hen vuonna 2005 ja pitämään sen alle 3 prosentissa vuonna 2006.-  Saksa toimitti 4 päivänä tammikuuta 1999 ensimmäisen vakausohjelmansa, joka kattoi vuodet 1998–2002. Neuvosto antoi lausunnon ohjelmasta 15 päivänä maaliskuuta 1999.[3] Saksa on sen jälkeen tarkistanut ohjelmaa vuosittain. Saksa toimitti uusimman tarkistetun vakausohjelmansa 1 päivänä joulukuuta 2004. Komission yksiköt ovat laatineet tarkistuksesta teknisen arvion, joka perustuu komission yksiköiden syksyn 2004 talousennusteisiin, käytännesääntöihin[4], tuotantopotentiaalia ja suhdannetasoitettuja rahoitusasemia koskevien arvioiden muodostamisessa käytettyihin yleisesti hyväksyttyihin menetelmiin, talouspolitiikan laajoissa suuntaviivoissa vuosiksi 2003–2005 annettuihin suosituksiin sekä periaatteisiin, jotka määritetään finanssipolitiikan koordinoinnin tehostamisesta 27 päivänä marraskuuta 2002 annetussa komission tiedonannossa[5] neuvostolle ja Euroopan parlamentille. Arvioinnin tuloksena voidaan todeta seuraavaa.-  Saksan hallitus hyväksyi Saksan tarkistetun vakausohjelman 1 päivänä joulukuuta 2004. Tarkistus kattaa vuodet 2004–2008 ja noudattaa pääpiirteissään vakaus- ja lähentymisohjelmien sisältöä ja muotoa koskevien käytännesääntöjen tietovaatimuksia. Puutteet liittyivät seuraaviin kohtiin: i) ulkoisia oletuksia koskevat tiedot; ii) yhteensopimattomien tietojen yhdistäminen toisiinsa (toimenpiteiden vaikutuksia verrataan toisinaan lukijalle tuntemattomaan viiteajankohtaan ja toisinaan vuoteen 2004); iii) joidenkin avainlukujen esittäminen pyöristettyinä. Joitakin yksityiskohtia on kuitenkin parannettu, esimerkiksi makrotalouden skenaariota koskevien osien ja julkista taloutta koskevien ennusteiden tilastoissa käytetään johdonmukaisesti EKT 95:ttä.-  Ohjelma perustuu makrotalouden skenaarioon, jonka mukaan kokonaistuotannon kasvu on 1,7 prosenttia vuonna 2005 eli pysyy käytännöllisesti katsoen muuttumattomana verrattuna vuoden 2004 skenaarion mukaiseen 1,8 prosenttiin. Merkittäviin aikatekijöihin sopeutetut luvut osoittavat kasvun kiihtyvän ¾ prosenttiyksikköä vuonna 2005. Ohjelmakauden kolmen viimeisen vuoden aikana vuotuisen kasvun odotetaan pysyvän ennallaan 2 prosentissa. Yhteisesti sovittuihin menetelmiin ja ohjelmassa esitettyihin lukuihin perustuvien komission yksiköiden laskelmien mukaan kokonaistuotannon voidaan odottaa kasvavan hieman kaudella 2004–2008 keskimäärin 1 ½ prosentiksi arvioitua potentiaalista kasvuaan nopeammin. Tuotantokuilu pysynee kuitenkin negatiivisena vuoteen 2008. Vuotta 2005 koskevat komission yksiköiden ennusteet eivät ohjelman ennusteisiin verrattuna ole aivan yhtä suotuisat. Komission yksiköt arvioivat talouskasvun hidastumiseen liittyvien riskien kasvaneen suhteessa komission syksyn talousennusteeseen. Vaikka tarkistetussa ohjelmassa esitetyt kokonaistuotannon kasvuennusteet saattavat olla vuoden 2005 osalta hieman yliarvioidut, muita ohjelman kattamia vuosia koskevat ennusteet vaikuttavat realistisilta. Ennusteiden perustana käytetty BKT-deflaattori näyttäisi kuitenkaan hieman liian suurelta, ja onkin mahdollista, että ohjelmakauden lopun verotulot on arvioitu liian suuriksi.-  Kuten aiemmissa tarkistetuissa ohjelmissa, keskipitkän aikavälin finanssipoliittisen strategian tarkoituksena on jälleen löytää tasapaino rakenteellisten uudistusten, julkisen talouden vakauttamisen ja suhdannevakautuksen välille. Ohjelman tavoitteena on pienentää julkisen talouden alijäämä alle 3 prosenttiin suhteessa BKT:hen vuonna 2005 ja varmistaa tämän laskusuunnan jatkuminen seuraavien vuosien aikana. Alijäämän ennustetaan pienenevän 3,7 prosentista 2,9 prosenttiin vuosien 2004 ja 2005 välisenä aikana ja sen jälkeen vuosittain tasaisesti ½ prosenttiyksikköä suhteessa BKT:hen eli 1½ prosenttiin vuoteen 2008 mennessä. Uusin tarkistettu ohjelma sisältää lähes samat sopeutukset kuin edellinen ohjelma. Sopeutusten toteutusta lykätään kuitenkin vuodella hieman heikentyneen kasvuskenaarion perusteella. Perusjäämän odotetaan paranevan vuosien 2004 ja 2008 välisenä aikana ½ prosentin alijäämästä 2 prosentin ylijäämään suhteessa BKT:hen. Vakausohjelmassa esitettyihin ennusteisiin ja yhteisesti sovittuihin menetelmiin perustuvien komission yksiköiden laskelmien mukaan myös suhdannetasoitettu julkisen talouden rahoitusasema vahvistunee 0,6 prosenttiyksikköä vuonna 2005, vaikkakin vain 0,3 prosenttiyksikköä vuodessa vuosina 2007 ja 2008, ja saavuttaa -1,3 prosenttia suhteessa BKT:hen vuonna 2008. Lähellä tasapainoa olevaan rahoitusasemaan ei sen vuoksi päästä ohjelmakaudella.-  Tämänhetkisten tietojen perusteella näyttäisi siltä, että Saksan viranomaisten marraskuussa 2004 ilmoittamat toimenpiteet ovat riittäviä alijäämän supistamiseksi 2,9 prosenttiin suhteessa BKT:hen vuonna 2005, kun lokakuussa 2004 laaditun komission yksiköiden talousennusteen mukainen alijäämäennuste on 3,4 prosenttia. Tilanteeseen liittyy kuitenkin kaksi merkittävää riskiä. Ensiksikin kasvu voi jäädä odotettua heikommaksi. Toiseksi tulonsiirtoihin liittyvät menot voivat osoittautua odotettua suuremmiksi myös muista syistä kuin odotettua heikomman kasvun vuoksi. Lisäksi Eurostat ei ole vielä tehnyt päätöstä tärkeimmästä kertaluonteisesta toimenpiteestä alijäämän pienentämiseksi. Vuoden 2005 jälkeisinä vuosina julkisen talouden rahoitusasema pysyy edelleen haavoittuvana, vaikka julkisen talouden alijäämä jää todennäköisesti edelleen alle 3 prosenttiin suhteessa BKT:hen. Tarkistetun ohjelman mukainen finanssipolitiikan viritys ei näytä riittävän varmistamaan, että vakaus- ja kasvusopimuksessa keskipitkän aikavälin tavoitteeksi asetettu lähellä tasapainoa oleva julkisen talouden rahoitusasema saavutetaan. Tarkistetussa ohjelmassa ennustettu sopeuttaminen on melko vähäistä huolimatta Saksan toteuttamista tuntuvista rakenneuudistuksista, joiden odotetaan supistavan keskipitkän aikavälin menoja, sillä suhdannetasoitettu julkisen talouden rahoitusasema vahvistuu ohjelmakauden lopulla vain alle 0,5 prosenttiyksikköä. Julkisen talouden sopeuttamistoimiin liittyvät odotukset näyttävät ohjelmakauden lopulla lisäksi melko optimistisilta erityisesti sosiaaliturvajärjestelmän ylijäämäodotusten osalta. Näyttää myös siltä, että verotulot on arvioitu hiukan liian suuriksi vuodesta 2006 alkaen. On huomattava, että marraskuussa 2004 toteutetut kertaluonteiset toimenpiteet alijäämän pienentämiseksi alle 3 prosenttiin suhteessa BKT:hen vuonna 2005 heikentävät jossain määrin julkisen talouden rahoitusasemaa ohjelmakauden lopulla ja sen jälkeen. Ohjelmaan sisältyvä finanssipolitiikan viritys ei tämän riskiarvioinnin perusteella ehkä tarjoa ennen vuotta 2008 riittävää varmuusmarginaalia, jotta alijäämän 3 prosentin raja-arvoa suhteessa BKT:hen ei ylitetä talouden suhdannevaihteluiden pysyessä tavanomaisina.-  Velkasuhteen ennustetaan olevan koko ohjelmakauden ajan yli 60 prosenttia suhteessa BKT:hen. Velkasuhteen, joka kasvoi 6 prosenttiyksikköä vuosina 2001–2004 65 ½ prosenttiin suhteessa BKT:hen, odotetaan supistuvan 65 prosenttiin suhteessa BKT:hen vuoteen 2008 mennessä. Velan kehitysennusteeseen liittyy samoja riskejä kuin alijäämän kehitysennusteeseen, sillä mahdolliset häiriöt alijäämän pienentämiseen tähtäävässä kehityksessä viivästyttäisivät velkasuhteen pienentymistä vuodesta 2007.-  Tarkistetussa ohjelmassa tarkastellaan myös keskeisiä rakenneuudistustoimenpiteitä, joita on toteutettu Agenda 2010 -paketin puitteissa työmarkkinoilla sekä julkisessa eläke- ja terveydenhuoltojärjestelmässä. Kyseiset uudistukset ovat tärkein syy siihen, että rahansiirtojen ennustetaan vähenevän 2 prosenttia suhteessa BKT:hen ja julkisyhteisöjen kulutuksen 1 ½ prosenttiyksikköä vuosina 2004–2008. Vuonna 2005 otetaan käyttöön uusi sosiaalietuusjärjestelmä, jolla työttömiä kannustetaan aiempaa tehokkaammin työnhakuun. Uusi järjestelmä ei kuitenkaan poista matalapalkkaisiin työpaikkoihin liittyvää työttömyysloukkua vero- ja etuusjärjestelmästä. Julkisen eläkejärjestelmän kestävyyttä vahvistettiin sitomalla eläkkeet ja eläkejärjestelmän maksuprosentti demografiseen kehitykseen. Erityisesti kannustimia eläkkeelle siirtymisen lykkäämiseen vahvistettiin osittain ja lisäeläkejärjestelmien siirrettävyyttä parannettiin. Terveydenhuoltoalan menot supistuivat vuonna 2004 huomattavasti alalla toteutettujen uudistusten myötä. Uudistukset lieventävät kuitenkin tulevia menopaineita vain osittain.-  Saksa näyttää olevan suhteellisen hyvässä asemassa tarkasteltaessa julkisen talouden pitkäaikaista kestävyyttä, johon muun muassa väestön ikääntymisestä aiheutuvilla julkisilla menoilla on erittäin suuri vaikutus. Ratkaisevassa asemassa julkisen talouden pitkäaikaisen kestävyyden kannalta on kuitenkin se, kuinka hyvin keskipitkän aikavälin vakauttamissuunnitelmat saadaan toteutettua. Jo annettuun lainsäädäntöön perustuvien rakenneuudistusten ja erityisesti eläkeuudistuksen odotetaan lieventävän vaikutuksia, joita väestön ikääntymisellä on julkiseen talouteen. Meneillään olevien uudistusten myönteiset vaikutukset julkiseen talouteen ovat kuitenkin erittäin epävarmalla pohjalla. Tarkistetussa ohjelmassa myönnetäänkin, että erityisesti terveydenhuoltomenojen hallinta edellyttää lisätoimenpiteitä.-  Kokonaisuutena tarkasteltuna vuoden 2004 tarkistuksessa kuvailtu talouspolitiikka on osittain johdonmukaista talouspolitiikan laajojen maakohtaisten suuntaviivojen kanssa julkisen talouden alalla. Suhdannetasoitettu alijäämä ei kuitenkaan supistunut lainkaan vuonna 2004. Suhdannetasoitettuun rahoitusasemaan vuodesta 2007 alkaen tehtäväksi suunniteltu keskipitkän aikavälin sopeutus on alle ½ prosenttiyksikköä suhteessa BKT:hen. Koska sopeutukseen liittyy riskejä, sen myötä ei päästä lähellä tasapainoa olevaan rahoitusasemaan ohjelmakauden aikana. Näin on huolimatta Saksan toteuttamista merkittävistä rakenneuudistuksista, jotka liittyvät erityisesti työmarkkinoihin ja eläkejärjestelmiin ja jotka parantavat joka tapauksessa Saksan valmiuksia kohdata väestön ikääntymisen vaikutukset. Saksan kannalta on edelleen ratkaisevan tärkeää, että se onnistuu parantamaan todellista ja potentiaalista talouskasvua mobilisoimalla alikäytettyjä työvoimaresurssejaan.-  Edellä esitetyn arvion perusteella Saksan olisi aiheellista (i) toteuttaa tarvittavat toimenpiteet liiallisen alijäämän korjaamiseksi vuonna 2005; (ii) sopeuttaa julkista taloutta vuoden 2005 jälkeisinä vuosina lähellä tasapainoa olevan rahoitusaseman saavuttamiseksi ohjelmakauden loppuun mennessä; ja (iii) jatkaa erityisesti terveydenhuoltojärjestelmään liittyviä rakenneuudistuksia, joilla parannetaan edelleen julkisen talouden pitkän aikavälin kestävyyttä.* * *Komissio on tämän arvion perusteella hyväksynyt oheisen suosituksen neuvoston lausunnoksi Saksan tarkistetusta vakausohjelmasta ja esittää sen edelleen neuvostolle.Suositus:NEUVOSTON LAUSUNTO7 päivänä heinäkuuta 1997 annetun neuvoston asetuksen (EY) N:o 1466/97 5 artiklan 3 kohdan mukainen Saksan tarkistetusta vakausohjelmasta vuosiksi 2004–2008EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon julkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta 7 päivänä heinäkuuta 1997 annetun neuvoston asetuksen (EY) N:o 1466/97[6] ja erityisesti sen 5 artiklan 3 kohdan,ottaa huomioon komission suosituksen,on kuullut talous- ja rahoituskomiteaa,ON ANTANUT TÄMÄN LAUSUNNON:1.  Neuvosto tarkasteli [17 päivänä helmikuuta 2005] Saksan tarkistettua vakausohjelmaa, joka kattaa vuodet 2004–2008. Ohjelma noudattaa pääpiirteissään vakaus- ja lähentymisohjelmien sisältöä ja muotoa koskevien tarkistettujen käytännesääntöjen tietovaatimuksia. Ohjelmassa käytetään pääasiassa pyöristettyjä lukuja, yhdistetään toisiinsa yhteensopimattomia tietoja ja annetaan riittämättömästi tietoja ulkoisiin seikkoihin perustuvista oletuksista. Saksaa kehotetaan sen vuoksi noudattamaan tietovaatimuksia.2.  Ohjelma perustuu makrotalouden skenaarioon, jonka mukaan kokonaistuotannon kasvu on 1,7 prosenttia vuonna 2005 eli pysyy käytännöllisesti katsoen muuttumattomana verrattuna vuoden 2004 skenaarion mukaiseen 1,8 prosenttiin. Merkittäviin aikatekijöihin sopeutetut luvut osoittavat kasvun kiihtyvän ¾ prosenttiyksikköä vuonna 2005. Ohjelmakauden kolmen viimeisen vuoden aikana vuotuisen kasvun odotetaan pysyvän ennallaan 2 prosentissa. Tämä skenaario vaikuttaa tämänhetkisten tietojen perusteella realistiselta, vaikkakin vuotta 2005 koskeva kasvuennuste saattaa olla hieman yliarvioitu. Myös ohjelman inflaatioennusteiden katsotaan olevan liian korkeita.3.  Neuvosto päätti 21 päivänä tammikuuta 2003, että Saksalla oli liiallinen julkisen talouden alijäämä, ja antoi Saksalle suositukset tilanteen korjaamiseksi vuoteen 2004 mennessä. Saksan ja Ranskan tilanteesta suhteessa liiallista alijäämää koskevan menettelyn mukaisiin velvoitteisiin Euroopan yhteisöjen tuomioistuimen tuomion jälkeen 14 päivänä joulukuuta 2004 neuvostolle ja Euroopan parlamentille annetussa komission tiedonannossa[7] komissio päätteli kuitenkin, että liiallisen alijäämän korjaamiselle asetettuna määräaikana olisi pidettävä vuotta 2005, sillä marraskuussa 2003 annetuilla neuvoston päätelmillä oli ollut oikeusvaikutuksia, kunnes yhteisöjen tuomioistuin kumosi päätelmät. Kyseisen tiedonannon mukaisesti ohjelman julkisen talouden strategian ensisijaisena tavoitteena on supistaa julkisen talouden alijäämä alle 3 prosenttiin suhteessa BKT:hen vuoteen 2005 mennessä. Ohjelman tavoitteena on myös, että julkisen talouden liiallisen alijäämän supistuminen jatkuisi edelleen vuoden 2005 jälkeen. Alijäämän ennustetaan supistuvan vuodesta 2005 tasaisesti ½ prosenttiyksikköä suhteessa BKT:hen vuotta kohden ja pienenevän vuonna 2008 pyöreästi arvioiden 1 ½ prosenttiin suhteessa BKT:hen. Vakausohjelmassa esitettyihin ennusteisiin ja yhteisesti sovittuihin menetelmiin perustuvien komission laskelmien mukaan suhdannetasoitettu alijäämä supistuu vuodesta 2005 alkaen hieman alle ½ prosenttiyksikköä ja pienenee vuonna 2008 noin 1 prosenttiin suhteessa BKT:hen. Kuten aiemmissa tarkistuksissa, julkisen talouden keskipitkän aikavälin strategiassa pyritään jälleen löytämään tasapaino rakenneuudistusten, julkisen talouden vakauttamisen ja suhdannevakautuksen välille.4.  Tämänhetkisten tietojen perusteella näyttäisi siltä, että Saksan viranomaisten marraskuussa 2004 ilmoittamien toimenpiteiden pitäisi olla riittäviä alijäämän supistamiseksi 2,9 prosenttiin suhteessa BKT:hen vuonna 2005, kun lokakuussa 2004 laaditun komission yksiköiden talousennusteen mukainen alijäämäennuste on 3,4 prosenttia. Julkisen talouden rahoitusasema pysyy edelleen haavoittuvana. Liiallisen alijäämän korjaaminen edellyttää kaikkien suunniteltujen toimenpiteiden täysipainoista toteuttamista ja myös lisätoimenpiteitä, jos ilmenee haittatekijöitä, jotka voisivat vaarantaa alijäämän supistumisen alle 3 prosenttiin suhteessa BKT:hen vuonna 2005. Julkisen talouden toteutuma vuoden 2005 jälkeisinä vuosina voi olla ohjelmassa ennustettua huonompi, vaikka julkisen talouden alijäämän odotetaan pysyttelevän edelleen alle 3 prosentissa suhteessa BKT:hen. Tarkistetussa ohjelmassa ennustettu sopeuttaminen on vähäistä huolimatta Saksan toteuttamista tuntuvista rakenneuudistuksista, joiden odotetaan pienentävän keskipitkän aikavälin menoja, sillä suhdannetasoitettu julkisen talouden rahoitusasema vahvistuu ohjelmakauden lopulla vain alle 0,5 prosenttiyksikköä. Julkisen talouden sopeuttamistoimiin liittyvät odotukset näyttävät ohjelmakauden lopulla lisäksi melko optimistisilta. Marraskuussa 2004 julkistetut kertaluontoiset toimenpiteet, joilla on tarkoitus supistaa alijäämä alle 3 prosenttiin suhteessa BKT:hen vuonna 2005, heikentävät lisäksi jossain määrin julkisen talouden rahoitusasemaa ohjelmakauden lopulla ja sen jälkeen.5.  Tarkistetun ohjelman mukainen finanssipolitiikan viritys ei riskiarvioinnin perusteella näytä tarjoavan ennen vuotta 2008 riittävää varmuusmarginaalia sen takaamiseksi, ettei julkisen talouden alijäämälle asetettu 3 prosentin viitearvo suhteessa BKT:hen ylity talouden suhdannevaihteluiden pysyessä tavanomaisina; se ei myöskään vaikuta riittävältä varmistamaan, että vakaus- ja kasvusopimuksen keskipitkän aikavälin tavoitteeksi asetettu lähellä tasapainoa oleva julkisen talouden rahoitusasema saavutetaan ohjelmakaudella.6.  Velkasuhteen arvioidaan kasvaneen 65½ prosenttiin suhteessa BKT:hen vuonna 2004, mikä ylittää perustamissopimuksessa määrätyn 60 prosentin viitearvon. Ohjelmassa ennustetaan velkasuhteen olevan 66 prosenttia vuosina 2005 ja 2006 ja pienenevän vuodesta 2007 alkaen siten, että se on 65 prosenttia suhteessa BKT:hen vuonna 2008. Velkasuhde ei kuitenkaan todennäköisesti kehity yhtä suotuisasti kuin ohjelmassa ennustetaan edellä mainittujen rahoitusasematavoitteisiin liittyvien riskien vuoksi.7.  Saksa näyttää olevan suhteellisen hyvässä asemassa tarkasteltaessa sen julkisen talouden pitkäaikaista kestävyyttä, vaikka väestön ikääntymisen ennustetaan aiheuttavan huomattavia julkisia menoja. Julkisen talouden pitkäaikainen kestävyys riippuu kuitenkin ratkaisevasti siitä, kuinka hyvin keskipitkän aikavälin vakauttamissuunnitelmat saadaan toteutettua. Agenda 2010 -ohjelman mukaisten, jo annettuun lainsäädäntöön perustuvien rakenneuudistusten ja erityisesti eläkeuudistuksen odotetaan lieventävän vaikutuksia, joita väestön ikääntymisellä on julkiseen talouteen. Meneillään olevien uudistusten ja erityisesti terveydenhuoltoalan uudistusten kustannuksia vähentävät vaikutukset ovat kuitenkin erittäin epävarmalla pohjalla.8.  Kokonaisuutena tarkasteltuna vuoden 2004 tarkistuksessa kuvailtu talouspolitiikka on osittain johdonmukaista talouspolitiikan laajojen maakohtaisten suuntaviivojen kanssa julkisen talouden alalla. Suhdannetasoitettu alijäämä ei kuitenkaan supistunut lainkaan vuonna 2004. Lisäksi suhdannetasoitettuun rahoitusasemaan vuodesta 2007 alkaen tehtäväksi suunniteltu keskipitkän aikavälin sopeutus on alle ½ prosenttiyksikköä suhteessa BKT:hen. Koska sopeutukseen liittyy riskejä, sen myötä ei päästä lähellä tasapainoa olevaan rahoitusasemaan ohjelmakauden aikana. Näin on huolimatta Saksan toteuttamista merkittävistä rakenneuudistuksista, jotka liittyvät erityisesti työmarkkinoihin ja eläkejärjestelmiin ja jotka parantavat joka tapauksessa Saksan valmiuksia kohdata väestön ikääntymisen vaikutukset. Saksan kannalta on edelleen ratkaisevan tärkeää, että se onnistuu parantamaan todellista ja potentiaalista talouskasvua mobilisoimalla alikäytettyjä työvoimaresurssejaan.* * *Neuvosto katsoo edellä olevan arvion perusteella, että Saksan olisi:(i) toteutettava tarvittavat toimenpiteet liiallisen alijäämän korjaamiseksi vuonna 2005;(ii) sopeutettava julkista taloutta vuoden 2005 jälkeisinä vuosina lähellä tasapainoa olevan rahoitusaseman saavuttamiseksi ohjelmakauden loppuun mennessä; ja(iii) jatkettava erityisesti terveydenhuoltojärjestelmään liittyviä rakenneuudistuksia, joilla edistetään julkisen talouden pitkän aikavälin kestävyyttä.Taulukko: Keskeisten makrotaloutta ja julkista taloutta koskevien ennusteiden vertailu2004 | 2005 | 2006 | 2007 | 2008 |BKT:n määrä (muutos, %) | VO joulukuu 2004 | 1,8 | 1,7 | 1 ¾ | 2 | 2 |KOM lokakuu 2004 | 1,9 | 1,5 | 1,7 | -- | -- |VO tammikuu 2004 | 1,7 | 2 ¼ | 2 ¼ | 2 ¼ | -- |YKHI-inflaatio (%) | VO joulukuu 2004 | -- | -- | -- | -- | -- |KOM lokakuu 2004 | 1,7 | 1,3 | 1,1 | -- | -- |VO tammikuu 2004 | -- | -- | -- | -- | -- |Julkisen talouden rahoitusasema (% suhteessa BKT:hen) | VO joulukuu 2004 | -3 ¾ | -2,9 | -2 ½ | -2 | -1 ½ |KOM lokakuu 2004 | -3,9 | -2,9 | -2,6 | -- | -- |VO tammikuu 2004 | -3 ¼ | -2 ½ | -2 | -1 ½ | -- |Perusjäämä (% suhteessa BKT:hen) | VO joulukuu 2004 | - ½ | 0 | ½ | 1 ½ | 2 |KOM lokakuu 2004 | -0,8 | 0,2 | 0,5 | -- | -- |VO tammikuu 2004 | - ¼ | ½ | 1 | 1 ½ | -- |Suhdannetasoitettu rahoitusasema (% suhteessa BKT:hen) | VO joulukuu 20041 | -3,0 | -2,4 | -1,9 | -1,6 | -1,3 |KOM lokakuu 2004 | -3,4 | -2,4 | -2,1 | -- | -- |VO tammikuu 20041 | -2,5 | -2,1 | -1,6 | -1,4 | -- |Julkinen bruttovelka (% suhteessa BKT:hen) | VO joulukuu 2004 | 65 ½ | 66 | 66 | 65 ½ | 65 |KOM lokakuu 2004 | 65,9 | 66,7 | 67,1 | -- | -- |VO tammikuu 2004 | 65 | 65 ½ | 65 ½ | 65 | -- |Huomautus: 1 Komission yksiköiden laskelmat, jotka perustuvat ohjelman tietoihin. Lähteet: Vakausohjelma (VO); komission yksiköiden syksyn 2004 talousennusteet (KOM), joita on mukautettu marraskuussa esitetyn lisätalousarviopaketin perusteella, vrt. 14 päivänä joulukuuta 2004 annettu komission tiedonanto neuvostolle ”Saksan ja Ranskan tilanteesta suhteessa liiallista alijäämää koskevan menettelyn mukaisiin velvoitteisiin Euroopan yhteisöjen tuomioistuimen tuomion jälkeen”, KOM(2004) 813; komission yksiköiden laskelmat. |[1] EYVL L 209, 2.8.1997. Asiakirjat, joihin tässä tekstissä viitataan, ovat saatavilla Internetissä osoitteessa: http://europa.eu.int/comm/economy_finance/about/activities/sgp/main_en.htm.[2] Asiakirja KOM(2004) 813, 14.12.2004.[3] EYVL C 124, 5.5.1999.[4] Talous- ja rahoituskomitean tarkistettu lausunto vakaus- ja lähentymisohjelmien sisällöstä ja muodosta, hyväksytty Ecofin-neuvostossa 10.7.2001.[5] KOM(2002) 668, 27.11.2002.[6] EYVL L 209, 2.8.1997. Asiakirjat, joihin tässä tekstissä viitataan, ovat saatavilla Internetissä osoitteessa: http://europa.eu.int/comm/economy_finance/about/activities/sgp/main_en.htm.[7] Asiakirja KOM(2004) 813, 14.12.2004.


Avis juridique important

|

32001H0194

Komission suositus, annettu 5 päivänä maaliskuuta 2001, seuraavien aineiden vaarojen arvioinnin tuloksista ja toimintaperiaatteista vaarojen vähentämiseksi: difenyylieetteri, pentabromijohdannainen; kumeeni (ETA:n kannalta merkityksellinen teksti) (tiedoksiannettu numerolla K(2001) 439)

Virallinen lehti nro L 069 , 10/03/2001 s. 0030 - 0036

Komission suositus,annettu 5 päivänä maaliskuuta 2001,seuraavien aineiden vaarojen arvioinnin tuloksista ja toimintaperiaatteista vaarojen vähentämiseksi: difenyylieetteri, pentabromijohdannainen; kumeeni(tiedoksiannettu numerolla K(2001) 439)(ETA:n kannalta merkityksellinen teksti)(2001/194/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon olemassa olevien aineiden vaarojen arvioinnista ja valvonnasta 23 päivänä maaliskuuta 1993 annetun neuvoston asetuksen (ETY) N:o 793/93(1) ja erityisesti sen 11 artiklan 2 kohdan,sekä katsoo seuraavaa:(1) Asetuksen (ETY) N:o 793/93 10 artiklassa vahvistetaan menettely ensisijaisten aineiden luettelossa olevien aineiden vaarojen arvioimiseksi esittelijäksi nimetyn jäsenvaltion tasolla.(2) Komission asetuksessa (EY) N:o 1488/94(2) vahvistetaan olemassa olevien aineiden ihmisille ja ympäristölle aiheuttamien vaarojen arviointia koskevat periaatteet asetuksen (ETY) N:o 793/93 mukaisesti.(3) Arvioituaan tietyn ensisijaisen aineen ihmisille ja ympäristölle aiheuttaman vaaran esittelijäksi nimetty jäsenvaltio tekee tarvittaessa ehdotuksen vaarojen rajoittamiseen tarkoitetusta toimintaperiaatteesta, johon kuuluu valvontatoimenpiteitä ja/tai valvontaohjelmia.(4) Asetuksen (ETY) N:o 793/93 11 artiklan mukaan ensisijaisten aineiden vaarojen arvioinnin tulokset ja suositeltu toimintaperiaate vaarojen rajoittamiseksi hyväksytään yhteisön tasolla 15 artiklassa säädettyä menettelyä noudattaen, ja komissio julkaisee ne.(5) Asetuksen (ETY) N:o 793/93 1 artiklan mukaan kyseisen asetuksen säännöksiä olisi sovellettava niiden kuitenkaan rajoittamatta työsuojelua ja kuluttajansuojaa koskevan yhteisön lainsäädännön, erityisesti toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY(3), soveltamista.(6) Ensimmäinen huomiota vaativien ensisijaisten aineiden luettelo hyväksyttiin komission asetuksella (EY) N:o 1179/94(4). Luettelossa on säännökset muun muassa seuraavan aineen arvioimiseksi:- kumeeni.(7) Toinen huomiota vaativien ensisijaisten aineiden luettelo hyväksyttiin komission asetuksella (EY) N:o 2268/95(5). Luettelossa on säännökset muun muassa seuraavan aineen arvioimiseksi:- difenyylieetteri, pentabromijohdannainen.(8) Edellä mainitun kahden aineen esittelijäksi nimetyt jäsenvaltiot ovat arvioineet kaikki ihmisille ja ympäristölle aiheutuvat vaarat(6) ja tarvittaessa ehdottaneet toimintaperiaatteita vaarojen rajoittamiseksi.(9) Näiden kahden aineen vaarojen arvioinnin tulokset ja suositellut toimintaperiaatteet toisen aineen vaarojen vähentämiseksi olisi hyväksyttävä yhteisön tasolla.(10) Asetuksen (ETY) N:o 793/93 11 artiklan 3 kohdan mukaan komissio ottaa huomioon vaarojen arvioinnin tulokset ja vaarojen rajoittamiseksi suositellun toimintaperiaatteen ehdottaessaan yhteisön toimenpiteitä tiettyjen vaarallisten aineiden ja valmisteiden markkinoille saattamisen ja käytön rajoituksia koskevien jäsenvaltioiden lakien, asetusten ja hallinnollisten määräysten lähentämisestä 27 päivänä heinäkuuta 1976 annetun neuvoston direktiivin 76/769/ETY(7) ja direktiivin 89/391/ETY yhteydessä sekä muiden olemassa olevien yhteisön välineiden avulla.(11) Myrkyllisyyttä, ekomyrkyllisyyttä ja ympäristöä käsittelevää tiedekomiteaa on kuultu, ja se on antanut lausunnon tässä suosituksessa tarkoitetuista vaarojen arviointia koskevista kertomuksista.(12) Tämän suosituksen toimenpiteet ovat asetuksen (ETY) N:o 793/93 15 artiklalla perustetun komitean lausunnon mukaiset,ANTAA TÄMÄN SUOSITUKSEN:1. Seuraavan aineen tuontiin, valmistukseen, kuljetukseen, varastointiin, sisällyttämiseen johonkin valmisteeseen tai muuhun käsittelyyn, käyttöön ja jätteiden käsittelyyn tai hyödyntämiseen osallistuvien alojen olisi otettava huomioon liitteessä I olevassa I kohdassa (Ihmisten terveys / Ympäristö) esitetty tiivistelmä vaarojen arvioinnin tuloksista:- difenyylieetteri, pentabromijohdannainenCAS-numero: 32534-81-9Einecs-numero: 251-084-2.Tuloksissa on otettu huomioon myrkyllisyyttä, ekomyrkyllisyyttä ja ympäristöä käsittelevän tiedekomitean lausunto(8).2. Liitteessä I olevassa II kohdassa (Toimintaperiaate vaarojen rajoittamiseksi) esitetyt toimintaperiaatteet vaarojen vähentämiseksi olisi toteutettava.3. Seuraavan aineen tuontiin, valmistukseen, kuljetukseen, varastointiin, sisällyttämiseen johonkin valmisteeseen tai muuhun käsittelyyn, käyttöön ja jätteiden käsittelyyn tai hyödyntämiseen osallistuvien alojen olisi otettava huomioon liitteessä II olevassa I kohdassa (Ihmisten terveys / Ympäristö) esitetty tiivistelmä vaarojen arvioinnin tuloksista:- kumeeniCAS-numero: 98-82-8Einecs-numero: 202-704-5.Tuloksissa on otettu huomioon myrkyllisyyttä, ekomyrkyllisyyttä ja ympäristöä käsittelevän tiedekomitean lausunto(9).Tehty Brysselissä 5 päivänä maaliskuuta 2001.Komission puolestaMargot WallströmKomission jäsen(1) EYVL L 84, 5.4.1993, s. 1.(2) EYVL L 161, 29.6.1994, s. 3.(3) EYVL L 183, 29.6.1989, s. 1.(4) EYVL L 131, 26.5.1994, s. 3.(5) EYVL L 231, 28.9.1995, s. 18.(6) Esittelijäksi nimetyn jäsenvaltion komissiolle toimittamat vaarojen arviointia koskevat kertomukset ovat kokonaisuudessaan yleisesti saatavilla. Lisäksi niistä on olemassa lyhyet tiivistelmät. Nämä kertomukset ja tiivistelmät ovat saatavilla Isprassa, Italiassa, sijaitsevan Yhteisen tutkimuskeskuksen alaisen Kuluttajien terveyden ja kuluttajansuojan laitoksen yhteydessä toimivan Euroopan kemikaaliviraston Internet-sivuilta (http://ecb.ei.jrc.it/existing-chemicals/).(7) EYVL L 262, 27.9.1976, s. 201.(8) Myrkyllisyyttä, ekomyrkyllisyyttä ja ympäristöä käsittelevä tiedekomitea on tutkinut ympäristövaarojen arviointia koskevan kertomuksen ja antanut siitä lausuntonsa komitean 13. täysistunnossa Brysselissä 4 päivänä helmikuuta 2000 sekä tutkinut ihmisten terveysvaarojen arviointia koskevan kertomuksen ja antanut siitä lausuntonsa komitean 16. täysistunnossa Brysselissä 19 päivänä kesäkuuta 2000. Myrkyllisyyttä, ekomyrkyllisyyttä ja ympäristöä käsittelevän tiedekomitean lausunnot ovat saatavilla Internetistä osoitteesta(http://europa.eu.int/comm/food/fs/sc/sct/outcome_en.html).(9) Myrkyllisyyttä, ekomyrkyllisyyttä ja ympäristöä käsittelevä tiedekomitea on tutkinut vaarojen arviointia koskevan kertomuksen ja antanut siitä lausuntoa 15. täysistunnossa Brysselissä 5 päivänä toukokuuta 2000. Kyseiset lausunnot ovat saatavissa Internetistä osoitteesta(http://europa.eu.int/comm/food/fs/sc/sct/outcome_en.html).LIITE I>TAULUKON PAIKKA>Riskinarviointi perustuu Euroopan yhteisössä valmistetun tai yhteisöön tuodun aineen elinkaareen liittyviin nykykäytäntöihin, jotka esittelijä on selostanut komissiolle toimittamassaan riskinarvioinnissa.Saatavilla oleviin tietoihin perustuvassa riskinarvioinnissa on selvitetty, että ainetta käytetään Euroopan yhteisössä palonestoapuaineena valmistettaessa muun muassa huonekaluissa ja verhoilussa käytettävää polyuretaanivaahtoa. Muiden selvitysten mukaan ainetta käytetään palonestoapuaineena epoksihartseissa, fenolihartseissa, tyydyttymättömissä polyestereissä ja tekstiileissä. Ainetta EU:hun tuovien yritysten tietojen mukaan tällaista käyttöä ei ole kuitenkaan esiintynyt 20 vuoteen. Kaikesta Euroopan yhteisössä valmistetun tai yhteisöön tuodun aineen käytöstä ei ole tietoja, minkä vuoksi on mahdollista, että ainetta käytetään myös sellaisiin tarkoituksiin, joita ei ole otettu tässä riskinarvioinnissa huomioon.I RISKINARVIOINTIA IHMISTEN TERVEYSRiskinarvioinnin päätelmäTYÖNTEKIJÖIDEN osaltaon, että lisätiedot ja/tai -kokeet ovat tarpeellisia. Päätelmän perusteet:- Lisätiedot ovat tarpeellisia, jotta voitaisiin asianmukaisesti määritellä riskit, joita liittyy elinikäiseen altistumiseen kyseiselle aineelle.Vaadittavat tiedot:- tiedot työntekijöiden altistumisesta, joka tapahtuu ihon kautta,- ihon kautta tapahtuvan imeytymisen laajuus (kvantitatiiviset tiedot) olisi selvitettävä tekemällä tutkimus tällaisesta imeytymisestä; tutkimustulosten perusteella (jos ne osoittavat ihon kautta tapahtuvan imeytymisen olevan merkittävää) voi olla tarpeellista tehdä toksikokineettinen tutkimus suun kautta saaduista annoksista, jotta saataisiin asianmukaisia vertailutietoja ja voitaisiin tulkita käytettävissä olevia tutkimuksia suun kautta saatujen annosten myrkyllisyydestä,- terveydentilan seurannasta saatuja tietoja tarvitaan sen seikan tutkimiseksi, esiintyykö työntekijöissä merkkejä klooriaknesta,- menetelmä biologisesti kertyvään aineeseen liittyvien riskien määrittelemiseksi (elinikäinen altistuminen); sen mukaan, miten elinikäisen altistumisen arviointimenetelmä kehitetään ja mitä tietoja siihen tarvitaan, voi olla tarpeellista tehdä jyrsijöillä tutkimus, joka kestää niiden elinajan.Riskinarvioinnin päätelmäKULUTTAJIEN osaltaon, että tässä vaiheessa ei ole tarpeellista hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Nykyään sovellettavien riskinvähentämistoimenpiteiden katsotaan olevan riittäviä.Riskinarvioinnin päätelmätEPÄSUORASTI YMPÄRISTÖN KAUTTA ALTISTUVAN IHMISEN osaltaon, että lisätiedot ja/tai -kokeet ovat tarpeellisia. Päätelmän perusteet:- Lisätiedot ovat tarpeellisia, jotta voitaisiin asianmukaisesti määritellä riskit, joita liittyy elinikäiseen altistumiseen kyseiselle aineelle.Vaadittavat tiedot:- menetelmä biologisesti kertyvään aineeseen liittyvien riskien määrittelemiseksi (elinikäinen altistuminen); sen mukaan, miten elinikäisen altistumisen arviointimenetelmä kehitetään ja mitä tietoja siihen tarvitaan, voi olla tarpeellista tehdä jyrsijöillä tutkimus, joka kestää niiden elinajan,- mitatut altistustiedot paikallisista lähteistä.Riskinarvioinnin päätelmäMAIDON KAUTTA ALTISTUVIEN IMEVÄISIKÄISTEN osaltaon, että lisätiedot ja/tai -kokeet ovat tarpeellisia. Päätelmän perusteet:- Lisätiedot ovat tarpeellisia, jotta voitaisiin asianmukaisesti määritellä riskit, joita liittyy imeväisikäisten altistumiseen kyseiselle aineelle äidinmaidon ja lehmänmaidon kautta.Vaadittavat tiedot:- tiedot aineen toksikokineettisistä ominaisuuksista äidinmaidon osalta, mukaan luettuna tiedot siitä, miten paljon ainetta kulkeutuu äidinmaidosta lapseen, miten nopeasti ja kuinka kauan ainetta erittyy äidinmaitoon imetyksen aikana sekä tulevat kehityssuunnat äidinmaidon sisältämien määrien osalta,- tiedot aineen suhteellisesta myrkyllisyydestä maksalle, kun on kyse nuorista (vasta syntyneistä) ja täysikasvuisista eläimistä,- lisätutkimukset vasta syntyneiden saamien annosten mahdollisista vaikutuksista käyttäytymiseen, jotta voidaan määrittää vaikutusten uusittavuus, toistuvien annosten vaikutukset ja vaikutusten merkitys ihmisen kehitykselle,- useita sukupolvia koskevat lisääntymistutkimukset sen selvittämiseksi, aiheuttaako äidinmaidon kautta tapahtuva altistuminen muita vaikutuksia; jos tällainen tutkimus suunnitellaan oikealla tavalla, se voi antaa vastauksen kysymykseen, ovatko nuoret eläimet muita herkempiä maksaan kohdistuville vaikutuksille ja syntyykö käyttäytymiseroja,- paikallisista ja alueellisista lähteistä peräisin olevat altistusarviot, jotka perustuvat 6 aineen pitoisuuteen lehmänmaidossa.Liitteessä I olevassa II osassa esitetyn ympäristöriskien vähentämiseen tähtäävän toimintasuunnitelman ansiosta lisätiedot eivät kuitenkaan ole tarpeellisia.Riskinarvioinnin päätelmäIHMISTEN TERVEYDEN osalta (fysikaalis-kemialliset ominaisuudet)on, että tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Nykyään sovellettavien riskinvähentämistoimenpiteiden katsotaan olevan riittäviä.B YMPÄRISTÖYmpäristöriskien arvioinnin päätelmäILMAKEHÄN OSALTAon, että tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Nykyään sovellettavien riskinvähentämistoimenpiteiden katsotaan olevan riittäviä.Ympäristöriskien arvioinnin päätelmäVESIEKOSYSTEEMIN ja MAAEKOSYSTEEMIN osaltaon, että riskien rajoittamiseksi tarvitaan erityistoimenpiteitä. Päätelmän perusteet:- Polyuretaanivaahdon valmistuksesta johtuvalla altistumisella voi olla vaikutuksia paikalliseen vesiympäristöön (sedimenttiin) ja maaympäristöön.- Polyuretaanivaahdon valmistuksesta ja/tai käytöstä johtuva altistuminen voi aiheuttaa sekundaarista myrkyttymistä edellä mainituilla ympäristön osa-alueilla sekä paikallisesti että alueellisesti.Ympäristöriskien arvioinnin päätelmäJÄTEVEDENPUHDISTAMOISSA ELÄVIEN MIKRO-ORGANISMIEN osaltaon, että lisätiedot ovat tarpeellisia, jotta voitaisiin asianmukaisesti määritellä riskit, joita aiheutuu jätevedenpuhdistamoissa eläville mikro-organismeille.- Tiedonpuutteen korjaamiseksi olisi tehtävä jätevedenpuhdistamoissa eläviä mikro-organismeja koskeva tutkimus.Liitteessä I olevassa II osassa esitetyn ympäristöriskien vähentämiseen tähtäävän toimintasuunnitelman ansiosta lisätiedot eivät kuitenkaan ole tarpeellisia.II TOIMINTAPERIAATE VAAROJEN RAJOITTAMISEKSIIHMISTEN TERVEYDEN osaltaAineesta ihmisten terveydelle aiheutuvien riskien arvioinnin virallisena tuloksena on, että lisätiedot ja -kokeet ovat tarpeellisia. Jäsenvaltiot havaitsivat kuitenkin epävarmuutta, kun oli kyse sellaisten riskien määrittelystä, jotka liittyvät maidon kautta tapahtuvaan imeväisikäisten altistumiseen kyseiselle aineelle. Erityisesti oltiin huolestuneita siitä, että aineen pitoisuus äidinmaidossa saattaisi lisääntyä sinä aikana, joka tarvitaan sellaisten tietojen hankkimiseksi, joiden avulla voidaan tarkentaa riskien määrittelyä ja selvittää joitakin epävarmoja seikkoja. Kaikissa ehdotetuissa toimenpiteissä, joilla pyritään vähentämään aineen aiheuttamia riskejä, on otettava huomioon se mahdollisuus, että imeväisikäiset altistuvat aineelle maidon välityksellä.YMPÄRISTÖN osaltaAineen ja sitä sisältävien tavaroiden markkinoille saattamisen ja käytön rajoituksia on harkittava yhteisön tasolla keinoina, joilla voidaan hallita sekundaarisen myrkytyksen riskejä, jotka aiheutuvat polyuretaanivaahtojen valmistuksesta ja käytöstä(1).Edellä yksilöidyt ympäristönsuojelutoimenpiteet vähentävät myös ihmisten altistumista kyseiselle aineelle.Kaikkea aineen tulevaa käyttöä tulisi valvoa.EU:n ulkopuolisista maista olevien tavaroiden tuonnin valvontaa on harkittava.(1) Vaikka riskinarvioinnissa ja riskien vähentämiseen tähtäävässä toimintasuunnitelmassa yksilöitiin ainoastaan polyuretaanivaahtoihin liittyvä aineen valmistus ja käyttö, ei voida hyväksyä myöskään muita käyttötarkoituksia, joista ainetta pääsee tarkoituksellisesti tai tahattomasti ympäristöön.LIITE II>TAULUKON PAIKKA>Riskinarviointi perustuu Euroopan yhteisössä valmistetun tai yhteisöön tuodun aineen elinkaareen liittyviin nykykäytäntöihin, jotka esittelijä on selostanut komissiolle toimittamassaan riskiarvioinnissa.Käytettävissä oleviin tietoihin perustuvassa riskinarvioinnissa on selvitetty, että ainetta käytetään Euroopan yhteisössä pääasiassa välituotteena fenolin ja asetonin valmistuksessa. Lisäksi sitä käytetään lähtöaineena detergenttien valmistuksessa, α-metyylistyreenin, asetofenonin ja di-isopropyylibentseenin synteesissä sekä katalysaattorina polyesterityyppisten akryylihartsien valmistuksessa. Kaikesta Euroopan yhteisössä valmistetun tai yhteisöön tuodun aineen käytöstä ei ole tietoja, minkä vuoksi on mahdollista, että ainetta käytetään myös sellaisiin tarkoituksiin, joita ei ole otettu tässä riskinarvioinnissa huomioon.Riskinarvioinnissa on todettu muita lähteitä, jotka altistavat ihmiset ja ympäristön kyseiselle aineelle ja jotka eivät liity Euroopan yhteisössä valmistetun tai yhteisöön tuodun aineen elinkaareen; tällaisia lähteitä ovat erityisesti öljytuotteet. Näistä altistuksista johtuvia riskejä ei oteta tässä riskinarvioinnissa huomioon. Esittelijän komissiolle toimittamat riskinarviointikertomukset sisältävät kuitenkin tietoja, joita voidaan käyttää myös näiden riskien arvioinnissa.I RISKINARVIOINTIA IHMISTEN TERVEYSRiskinarvioinnin päätelmäTYÖNTEKIJÖIDEN, KULUTTAJIEN ja EPÄSUORASTI YMPÄRISTÖN KAUTTA ALTISTUVAN IHMISEN osaltaon, että tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei riskejä ole odotettavissa. Nykyään sovellettavien riskinvähentämistoimenpiteiden(1) katsotaan olevan riittäviä.B YMPÄRISTÖRiskinarvioinnin päätelmäILMAKEHÄN, VESIEKOSYSTEEMIN ja MAAEKOSYSTEEMIN osaltaon, että tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei edellä mainituille ympäristön osa-alueille oleteta aiheutuvan riskejä. Nykyään sovellettavien riskinvähentämistoimenpiteiden katsotaan olevan riittäviä.Riskinarvioinnin päätelmätJÄTEVEDENPUHDISTAMOISSA ELÄVIEN MIKRO-ORGANISMIEN osaltaon, että tässä vaiheessa ei ole tarpeen hankkia lisätietoja, suorittaa lisäkokeita eikä toteuttaa riskien vähentämistä koskevia lisätoimenpiteitä. Päätelmän perusteet:- Riskinarviointi osoittaa, ettei edellä mainituille ympäristön osa-alueille oleteta aiheutuvan riskejä. Nykyään sovellettavien riskinvähentämistoimenpiteiden katsotaan olevan riittäviä.II TOIMINTAPERIAATE VAAROJEN RAJOITTAMISEKSITällaista suunnitelmaa ei ole.(1) Yhtenä tällaisena toimenpiteenä on soveltaa yhteisön tasolla vahvistettuja työperäisen altistumisen viiteraja-arvoja, joiden avulla työntekijöitä pyritään suojelemaan kemiallisilta riskeiltä. Kumeeni sisältyy 8 päivänä kesäkuuta 2000 annetun komission direktiivin 2000/39/EY (EYVL L 142, 16.6.2000, s. 47) liitteeseen; kyseisellä direktiivillä vahvistetaan ensimmäinen työperäisen altistumisen viiteraja-arvojen luettelo työntekijöiden terveyden ja turvallisuuden suojelemisesta työpaikalla esiityviin kemiallisiin tekijöihin liittyviltä riskeiltä annetun neuvoston direktiivin 98/24/EY (EYVL L 131, 5.5.1998, s. 11) mukaisesti.


title: Neuvoston suositus, annettu 10 päivänä heinäkuuta 2012 , Bulgarian vuoden 2012 kansallisesta uudistusohjelmasta sekä samassa yhteydessä annettu Bulgarian vuosien 2012–2015 lähentymisohjelmaa koskeva neuvoston lausunto

text:
               24.7.2012

               FI

               Euroopan unionin virallinen lehti

               C 219/9

         NEUVOSTON SUOSITUS,
   annettu 10 päivänä heinäkuuta 2012,
   Bulgarian vuoden 2012 kansallisesta uudistusohjelmasta sekä samassa yhteydessä annettu Bulgarian vuosien 2012–2015 lähentymisohjelmaa koskeva neuvoston lausunto
   2012/C 219/03
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 121 artiklan 2 kohdan ja 148 artiklan 4 kohdan,
   ottaa huomioon julkisyhteisöjen rahoitusaseman valvonnan sekä talouspolitiikan valvonnan ja yhteensovittamisen tehostamisesta 7 päivänä heinäkuuta 1997 annetun neuvoston asetuksen (EY) N:o 1466/97 (1) ja erityisesti sen 9 artiklan 2 kohdan,
   ottaa huomioon makrotalouden epätasapainon ennalta ehkäisemisestä ja korjaamisesta 16 päivänä marraskuuta 2011 annetun Euroopan parlamentin ja neuvoston asetuksen (EU) N:o 1176/2011 (2) ja erityisesti sen 6 artiklan 1 kohdan,
   ottaa huomioon Euroopan komission suosituksen,
   ottaa huomioon Eurooppa-neuvoston päätelmät,
   ottaa huomioon työllisyyskomitean lausunnon,
   on kuullut talous- ja rahoituskomiteaa,
   sekä katsoo seuraavaa:

               (1)

               Eurooppa-neuvosto hyväksyi 26 päivänä maaliskuuta 2010 komission ehdotuksen käynnistää uusi työllisyys- ja kasvustrategia, Eurooppa 2020. Strategian lähtökohtana on tehostaa talouspolitiikan yhteensovittamista, ja siinä keskitytään avainalueisiin, joilla tarvitaan toimia Euroopalla kestävän kasvun vauhdittamiseen ja kilpailukyvyn parantamiseen olevien mahdollisuuksien lisäämiseksi.

               (2)

               Neuvosto antoi 13 päivänä heinäkuuta 2010 suosituksen jäsenvaltioiden ja unionin talouspolitiikan laajoista suuntaviivoista (2010–2014) ja hyväksyi 21 päivänä lokakuuta 2010 päätöksen jäsenvaltioiden työllisyyspolitiikan suuntaviivoista (3). Yhdessä nämä muodostavat ns. yhdennetyt suuntaviivat. Jäsenvaltioita kehotettiin ottamaan yhdennetyt suuntaviivat huomioon kansallisessa talous- ja työllisyyspolitiikassaan.

               (3)

               Neuvosto antoi 12 päivänä heinäkuuta 2011 suosituksen (4) Bulgarian vuoden 2011 kansallisesta uudistusohjelmasta ja lausunnon Bulgarian tarkistetusta lähentymisohjelmasta vuosiksi 2011–2014.

               (4)

               Komissio hyväksyi 23 päivänä marraskuuta 2011 toisen vuotuisen kasvuselvityksen. Tästä alkoi toinen politiikan yhdennetyn etukäteiskoordinoinnin eurooppalainen ohjausjakso, jonka perusta on Eurooppa 2020 -strategiassa. Komissio hyväksyi 14 päivänä helmikuuta 2012 asetuksen (EU) N:o 1176/2011 perusteella varoitusmekanismia koskevan kertomuksen, jossa se katsoi, että Bulgaria kuuluu niihin jäsenvaltioihin, joista laadittaisiin perusteellinen tarkastelu.

               (5)

               Neuvosto antoi 1 päivänä joulukuuta 2011 päätelmät, joissa kehotetaan sosiaalisen suojelun komiteaa esittämään yhdessä työllisyyskomitean ja muiden komiteoiden kanssa näkemyksensä toimista, joita suositellaan Eurooppa 2020 -strategian puitteissa toteutettavan politiikkajakson yhteydessä. Nämä näkemykset ovat osa työllisyyskomitean lausuntoa.

               (6)

               Euroopan parlamentti on asetuksen (EY) N:o 1466/97 mukaisesti osallistunut asianmukaisesti eurooppalaiseen ohjausjaksoon, ja se on 15 päivänä helmikuuta 2012 hyväksynyt päätöslauselman vuotuisen kasvuselvityksen 2012 työllisyys- ja sosiaalinäkökohdista sekä päätöslauselman osallistumisesta vuotuiseen kasvuselvitykseen 2012.

               (7)

               Eurooppa-neuvosto hyväksyi 2 päivänä maaliskuuta 2012 rahoitusvakauden varmistamisen, julkisen talouden vakauttamisen ja rakenneuudistuksen painopisteet (jotka ovat 9 päivänä joulukuuta 2011 annettujen neuvoston päätelmien ja komission vuotta 2012 koskevan vuotuisen kasvuselvityksen mukaiset). Se korosti, että on tarpeen jatkaa eriytettyä, kasvua edistävää julkisen talouden vakauttamista, palauttaa normaalit luotonannon edellytykset, edistää kasvua ja kilpailukykyä, puuttua työttömyyteen ja kriisin sosiaalisiin seurauksiin sekä nykyaikaistaa julkishallintoa.

               (8)

               Lisäksi Eurooppa-neuvosto kehotti 2 päivänä maaliskuuta 2012 Euro Plus -sopimukseen osallistuvia jäsenvaltioita esittämään sitoumuksensa niin ajoissa, että ne voidaan sisällyttää vakaus- tai lähentymisohjelmiin ja kansallisiin uudistusohjelmiin.

               (9)

               Bulgaria toimitti vuosia 2012–2015 koskevan lähentymisohjelmansa sekä vuoden 2012 kansallisen uudistusohjelmansa 12 päivänä huhtikuuta 2012. Ohjelmat on arvioitu samaan aikaan, jotta niiden keskinäiset yhteydet on voitu ottaa huomioon. Komissio on myös arvioinut asetuksen (EU) N:o 1176/2011 5 artiklassa tarkoitetussa perusteellisessa tarkastelussa, onko Bulgariassa makrotalouden epätasapaino. Komissio totesi perusteellisessa tarkastelussaan, että Bulgariassa on makrotalouden sisäinen epätasapaino, mutta epätasapaino ei ole liiallinen.

               (10)

               Niiden tietojen mukaan, jotka Bulgaria esitti liiallista alijäämää koskevan menettelyn yhteydessä antamassaan vuoden 2012 ensimmäisessä ilmoituksessa alijäämä- ja velkatilanteesta vuosina 2008–2011, julkisen talouden alijäämä oli vuonna 2011 pienempi kuin perussopimuksen mukainen 3 prosentin viitearvo suhteessa BKT:hen. Komission yksiköiden kevään 2012 talousennusteen mukaan julkisen talouden alijäämä pysyy lisäksi alle perussopimuksen mukaisen viitearvon ja jatkaa pienenemistään ennustejaksolla. Tämän vuoksi sekä vakaus- ja kasvusopimuksen määräysten mukaisesti komissio antoi 30 päivänä toukokuuta 2012 suosituksen neuvoston päätökseksi (5), jolla perussopimuksen 126 artiklan 12 kohdan mukaisesti kumotaan päätös liiallisen alijäämän olemassaolosta.

               (11)

               Neuvosto on asetuksen (EY) N:o 1466/97 mukaisen lähentymisohjelman arvioinnin perusteella sitä mieltä, että lähentymisohjelman julkisen talouden kehitysarvioiden perustana oleva makrotalouden skenaario on vuosien 2012 ja 2013 osalta optimistinen verrattuna komission yksiköiden kevään 2012 talousennusteeseen, sillä vuotuisen kasvun odotetaan yltävän 1,4 prosenttiin vuonna 2012 ja 2,5 prosenttiin vuonna 2013. Komission yksiköiden kevään 2012 talousennusteen mukaan BKT:n kasvu on 0,5 prosenttia vuonna 2012 ja 1,9 prosenttia vuonna 2013. Sen jälkeen kun liiallinen alijäämä korjattiin vuonna 2011, ohjelmassa esitetyn julkisen talouden strategian tavoitteena on saada julkisen talouden rahoitusasema – niin rakenteellinen kuin kokonaisrahoitusasemakin – lähes tasapainoon ohjelmakauden loppuun mennessä. Julkisen talouden keskipitkän aikavälin rakenteellista tavoitetta on tarkistettu hieman 0,6 prosentin alijäämästä 0,5 prosentin alijäämään suhteessa BKT:hen. Uusi keskipitkän aikavälin tavoite vastaa riittävästi vakaus- ja kasvusopimuksen vaatimuksia. Bulgaria aikoo (uudelleenlasketun) julkisen talouden rakenteellisen rahoitusaseman (6) perusteella saavuttaa keskipitkän aikavälin tavoitteensa lähentymisohjelmakaudella.
               Harkinnanvaraiset tulopuolen toimenpiteet huomioon ottaen julkisten menojen kasvutahdin ennustetaan vuosina 2012–2014 vastaavan menojen kasvulle vakaus- ja kasvusopimuksessa asetettua viitearvoa, mutta ylittävän sen vuonna 2015. Suunniteltuihin julkisen talouden vakauttamistoimiin kohdistuu joukko riskejä, jotka i) johtuvat tulojen vähenemisestä, mikä selittyy optimistisella makrotalouden skenaariolla ja vähemmän verotuloja aikaansaavalla talouden kasvurakenteella, sekä ii) julkisen sektorin tehottomuudesta, erityisesti terveydenhoidon viivästysten osalta, mikä voi aiheuttaa huomattavia menopaineita. Velkasuhde on alle 60 prosenttia BKT:stä, ja sen odotetaan lähentymisohjelman mukaan olevan parhaimmillaan lähellä 20 prosenttia BKT:stä vuonna 2012 ja sen jälkeen heikkenevän ohjelmakauden kuluessa. Veroja koskevien säännösten noudattamisessa on runsaasti parantamisen varaa. Siinä edistyminen antaisi Bulgarialle mahdollisuuden lisätä kasvua edistäviä menoja. Talousarviota koskevaan puitelakiin on hyväksytty muutos, jolla alijäämä rajataan alle 2 prosenttiin ja julkiset menot 40 prosenttiin suhteessa BKT:hen. Muutos lisää julkisen talouden kehyksen sitovuutta ja parantaa julkisen talouden suunnittelun ennakoitavuutta. Haasteita riittää kuitenkin julkisen talouden keskipitkän aikavälin kehyksen sisällön parantamisessa ja suoriteperusteisen raportoinnin tehostamisessa, muun muassa valtion omistamien yritysten ja valtiotasoa alempien hallinnon tasojen raportoinnin laadun ja oikea-aikaisuuden parantamisen avulla.

               (12)

               Bulgarian hallitus on edistynyt merkittävästi joissakin eläkeuudistuksen toimenpiteissä, esimerkiksi miesten ja naisten eläkeikää sekä armeijan ja poliisin työntekijöiden palvelusajan kestoa koskevissa toimenpiteissä. Eläketurvassa olevien puutteiden korjaaminen on kuitenkin edelleen yksi suurimmista keskipitkän aikavälin haasteista. Suunnitteilla ei ole lakisääteisen eläkeiän muuttaminen samaksi miehille ja naisille. Palkansaajien varhaiseläkemahdollisuuksien tehokkaassa kaventamisessa ei siinäkään mennä riittävän pitkälle. Yksi tärkeimmistä jäljellä olevista haasteista on eläkemaksuja maksamattomien henkilöiden sisällyttäminen eläkejärjestelmään sekä työkyvyttömyyseläkkeen valvonnan ja myöntämisperusteiden kiristäminen.

               (13)

               Bulgariassa on unionissa eniten ihmisiä, jotka ovat vaarassa kärsiä vakavaa aineellista puutetta. Vanhukset ja lapset ovat suurin riskiryhmä. Tilanteen korjaamiseksi tarvitaan kokonaisvaltaisia toimenpiteitä. Ensisijaisesti olisi tehostettava sosiaalisia tulonsiirtoja. Romanien muodostamasta työvoimasta vain puolet käy työssä. Äskettäin hyväksytyssä romanien integrointia edistävässä kansallisessa strategiassa tartutaan moniin eri esteisiin. Strategian tueksi tarvitaan kuitenkin yksityiskohtainen toimintasuunnitelma, jotta sitä voitaisiin toteuttaa ajanjaksolla 2012–2020.

               (14)

               Kriisi on vaikuttanut erityisen ankarasti matalan osaamistason työntekijöihin (joiden osuus työttömistä on suurin) ja lisännyt nuorisotyöttömien määrää huomattavasti. Lisäksi pitkäaikaistyöttömyys on lisääntynyt vuodesta 2009 huomattavasti nopeammin kuin muualla unionissa. Tämä johtuu pääasiassa siitä, että työpaikkoja on karsittu nimenomaan matalan osaamistason tehtävistä, mikä on johtanut kysynnän ja tarjonnan epätasapainoon niin osaamisen kannalta kuin alueellisesti. Sosiaaliturvamaksujen vähimmäismäärien määritysmenetelmää olisi tarkistettava, jotta voitaisiin samanaikaisesti vähentää pimeää työntekoa ja varmistaa, ettei matalan osaamistason työntekijöitä syrjäytetä työmarkkinoilta. Hallituksen toimenpiteet julkisen sektorin palkkamenojen jäädyttämiseksi vuosina 2010–2012 ovat olleet asianmukainen ja riittävä toimenpide. Ne ovat myös lähentäneet työvoimakustannuksia tuottavuuden tasoon. Nuorten työmarkkinoille sijoittautumiseksi on käynnistetty kokonaisvaltainen kansallinen aloite. Julkiset työvoimapalvelut ovat edelleen suhteellisen heikkolaatuisia, ja niiden henkilöstön, varsinkin romaniasiamiesten, koulutusta olisi lisättävä. Lisätoimia tarvitaan seuraavien palvelujen kehittämiseksi: aktivointi, työnhaku, kysynnän ja tarjonnan yhteensovittaminen, uudelleenkoulutus ja räätälöidyt palvelut matalan osaamistason työntekijöille.

               (15)

               Bulgariassa on unionin korkein huonon tuloksen saaneiden osuus lukutaidossa sekä matematiikan ja luonnontieteiden osaamisessa (OECD:n kansainvälisen oppimistulosten arviointiohjelman ”PISA” vuonna 2009 antamien tulosten mukaan), mikä kielii merkittävistä rakenteellisista esteistä laadukkaan koulutuksen järjestämisessä. Huono koulumenestys on kytköksissä puutteellisissa huono-osaisten, erityisesti romanien, koulunkäyntimahdollisuuksissa, koulujen autonomiassa, menestyskannustimissa, heikossa kansallisessa arviointijärjestelmässä ja riittämättömässä vastuullisuudessa. Korkea-asteen koulutuksessa on tapahtunut hyvin vähän edistystä, vaikka äskettäin on toteutettu joitakin lupaavia toimenpiteitä. Korkea-asteen koulutusta koskevaan lakiin suunnitellut muutokset on toteutettava kasvua edistävinä ensisijaisina toimina, ja niiden tueksi tarvitaan asianmukainen hallinto sekä riittävästi investointeja ja poliittista tahtoa.

               (16)

               Bulgariassa investoidaan vain vähän tutkimukseen ja innovointiin. Tutkimukseen ja innovointiin on investoitava enemmän, jotta päästäisiin vuoteen 2020 mennessä kansalliseen tavoitteeseen, joka on 1,5 prosenttia BKT:stä. Lisäksi on laadittava tarkoituksenmukainen innovointistrategia. Tutkimuksen ja innovoinnin alan hallinto on hajanainen. Bulgarian on kehitettävä yliopistojaan ja laadittava strategia, jolla korkea-asteen oppilaitokset saadaan mukaan innovointiin. Yliopistojen ja yksityissektorin yhteistyötä tukevia puitteita on kehitettävä edelleen, ja rahoitusta myönnettäessä olisi perusteina oltava kilpailukyky, saavutetut ansiot ja läpinäkyvyys. Aloittelevilla yrityksillä sekä innovatiivisilla pienillä ja keskisuurilla yrityksillä (pk-yritykset) on edelleen vaikeuksia rahoituksen saamisessa. Nuorille ja innovatiivisille yrityksille tarjolla olevat julkiset rahoitusvälineet ja takaukset ovat täytäntöönpanon alkuvaiheessa eikä niiden vaikutus ole vielä nähtävissä.

               (17)

               Bulgarian hallinnolliset valmiudet eivät vielä riitä tie-, raide- ja vesi-infrastruktuurihankkeiden hallinnoimiseen ja jatkamiseen asianmukaisella tavalla. Hallinnon uudistamisessa on keskitytty lähinnä julkisen sektorin henkilöstön vähentämiseen, mutta tehottomuuden muihin syihin ei ole juurikaan puututtu. EU-rahoituksen käyttö on edelleen vähäistä, vaikka siinä onkin tapahtunut tasaista kehitystä kahden viimeksi kuluneen vuoden aikana. Suurimpana esteenä ovat monimutkaiset hallinnolliset menettelyt ja yritysten vaikeudet kattaa niille kuuluva rahoitusosuus. Merkittäviä haasteita on edelleen myös liiketoiminta- ja sääntely-ympäristön kehittämisessä sekä julkisen sektorin hallinnollisten valmiuksien parantamisessa. Sähköisen viranomaisasioinnin toteutuminen on viivästynyt monta kertaa. Verotuksen alalla Bulgarian ongelmana on veronkierron yleisyys ja verohallinnon heikkous. Veronkannon hallinnolliset kustannukset ovat korkeat, ja yrityksillä kuluu verojen maksuun liikaa aikaa.

               (18)

               Julkisia hankintoja koskeva uusi lainsäädäntö on tärkeä askel sääntöjenvastaisuuksien seuranta-, ehkäisy- ja seuraamusjärjestelmän parantamisessa. Tätä täydentäviä toimia tarvitaan kahdella rintamalla: i) seuraamuksia on sovellettava tehokkaasti käytännössä ja ii) julkisten hankintojen keskusviraston toimivaltuuksia olisi vahvistettava.

               (19)

               Alulle pannuista uudistuksista huolimatta Bulgariassa on verkkotoimialoilla, kuten raideliikenteen, televiestinnän ja energian osalta edelleen joitakin pääsyrajoituksia. Energiamarkkinoiden toiminnassa on edelleen ongelmia sekä tukku- että vähittäisportaassa. Erityisiä parannusta vaativia huolenaiheita ovat sähkö- ja kaasupörssien sekä toimivien tasesähkömarkkinoiden puuttuminen sekä kuluttajahintojen sääntely. Lisäksi Bulgarian pitäisi varmistaa siirtoverkon sääntelyviranomaisen riippumattomuus. Koska Bulgaria on erittäin riippuvainen yhdestä ainoasta energiareitistä ja sen omat energiamarkkinat toimivat puutteellisesti, se on energiavarmuuden suhteen hyvin haavoittuva. Energiariippuvuutta korjaavien nykyisten toimenpiteiden kehittämistä on jatkettava. Uuden kaasuinfrastruktuurin rakentaminen on toistaiseksi edennyt liian hitaasti. Vaikka vuonna 2011 hyväksyttiin virallisesti joitakin toivottuja uudistuksia ja uusiutuvien energialähteiden osuus kasvoi, uudistusten toteutus ei ole edelleenkään tyydyttävää. Tämä johtuu julkisista hankinnoista, yksityisten intressien vaikutuksesta julkisiin toimenpiteisiin ja valtion energiayhtiöiden huonosta johtamisesta.

               (20)

               Bulgaria on tehnyt useita sitoumuksia Euro Plus -sopimuksen nojalla. Nämä sitoumukset ja vuonna 2011 esitettyjen sitoumusten täytäntöönpano liittyvät julkisen talouden kestävyyden parantamiseen, työllisyysasteen nostamiseen, julkisen sektorin kilpailukyvyn lisäämiseen ja rahoitusjärjestelmän vakauden vahvistamiseen. Komissio on arvioinut Euro Plus-sopimukseen perustuvien sitoumusten täytäntöönpanoa. Arvioinnin tulokset on otettu huomioon suosituksissa.

               (21)

               Komissio on laatinut eurooppalaisen ohjausjakson puitteissa kattavan analyysin Bulgarian talouspolitiikasta. Se on arvioinut sekä lähentymisohjelman että kansallisen uudistusohjelman ja esittänyt perusteellisen tarkastelun. Se on ottanut huomioon niiden merkityksen Bulgarian finanssipolitiikan sekä sosiaali- ja talouspolitiikan kestävyyden kannalta sekä sen, ovatko ne EU:n sääntöjen ja ohjeiden mukaisia, koska unionin yleistä talouden ohjausta on tarpeen tehostaa antamalla EU:n tason panos tuleviin kansallisiin päätöksiin. Eurooppalaisen ohjausjakson yhteydessä annetut komission suositukset on otettu huomioon jäljempänä esitettävissä suosituksissa 1–7.

               (22)

               Neuvosto on tämän arvioinnin perusteella tutkinut lähentymisohjelman, ja sen lausunto (7) ilmenee erityisesti jäljempänä esitettävässä suosituksessa 1.

               (23)

               Neuvosto on tutkinut kansallisen uudistusohjelman ja lähentymisohjelman komission perusteellisen tarkastelun ja tämän arvioinnin perusteella. Sen asetuksen (EU) N:o 1176/2011 6 artiklan nojalla antamat suositukset ilmenevät erityisesti jäljempänä esitettävistä suosituksista 3 ja 5,

         SUOSITTAA, että Bulgaria toteuttaa vuosina 2012–2013 toimia, joilla se

               1.

               jatkaa tervettä finanssipolitiikkaa julkisen talouden keskipitkän aikavälin tavoitteen saavuttamiseksi vuoteen 2012 mennessä; panee tässä tarkoituksessa täytäntöön julkisen talouden strategian suunnitellulla tavalla varmistaen samalla menojen kasvulle asetetussa viitearvossa pysymisen ja on valmis toteuttamaan lisätoimenpiteitä, jos julkisen talouden skenaarioon sisältyvät riskit toteutuvat; tehostaa julkisten menojen laatua parantavia toimia erityisesti koulutus- ja terveydenhoitosektoreilla ja toteuttaa verotusta koskevien sääntöjen noudattamista koskevan kokonaisvaltaisen strategian verotulojen lisäämiseksi edelleen ja harmaan talouden kitkemiseksi; parantaa edelleen julkisen talouden keskipitkän aikavälin kehyksen sisältöä ja raportointijärjestelmän laatua;

               2.

               toteuttaa uusia toimenpiteitä eläkejärjestelmän kestävyyttä uhkaavien tekijöiden vähentämiseksi ja eläkejärjestelmän riittävyyden parantamiseksi vahvistamalla saman lakisääteisen eläkeiän miehille ja naisille, jotka ovat maksaneet eläkemaksuja koko työuransa ajan; kiristää työkyvyttömyyseläkkeen myöntämisperusteita ja valvontaa;

               3.

               nopeuttaa kansallisen nuorisotyöllisyysaloitteen täytäntöönpanoa; huolehtii siitä, että sosiaaliturvamaksujen vähimmäismäärät pidetään tasolla, joka kannustaa lailliseen työntekoon; tehostaa julkisten työvoimapalvelujen toimintaa; parantaa köyhyyden vähentämiseksi sosiaalisten tulonsiirtojen tuloksellisuutta sekä lapsille ja vanhuksille tarkoitettujen hyvälaatuisten sosiaalipalvelujen saatavuutta ja panee täytäntöön romanien integrointia edistävän kansallisen strategian;

               4.

               nopeuttaa kouluja ja korkeakoulutusta koskevien säädösten ja liitännäistoimenpiteiden uudistamista panostamalla opetussuunnitelmien nykyaikaistamiseen, opettajakoulutuksen parantamiseen ja muita heikommassa asemassa olevien väestöryhmien koulunkäynnin tehokkaaseen varmistamiseen; parantaa toimintaansa aloittelevien ja pk-yritysten rahoituksen saantia ja ottaa erityiseksi kohderyhmäksi innovatiivista toimintaa harjoittavat yritykset;

               5.

               lisää toimia hallinnollisten valmiuksien ja uudistusten tehostamiseksi karsimalla byrokratiaa sekä veronmaksusta ja -kannosta aiheutuvia kustannuksia ja parantaa EU-rahoituksen hyödyntämistä edelleen erityisesti tie- ja raideliikenteessä ja vesihuollossa; parantaa oikeuslaitoksen laatua ja riippumattomuutta ja nopeuttaa sähköisen viranomaisasioinnin käyttöönottoa; parantaa liikenteen avainsektoreiden ja sääntelyviranomaisten hallinnollisia valmiuksia;

               6.

               varmistaa julkisia hankintoja koskevan lainsäädännön moitteettoman täytäntöönpanon; tehostaa sääntöjenvastaisuuksien torjuntaa ja soveltaa julkisia hankintoja ja eturistiriitoja koskevissa laeissa säädettyjä seuraamuksia tehokkaasti;

               7.

               toteuttaa toimenpiteitä markkinoille pääsyn esteiden, takuutuottojärjestelyjen ja hintavalvonnan poistamiseksi; varmistaa siirto- ja jakeluverkko-operaattoreiden riippumattomuuden; vie markkinasuunnittelun päätökseen erityisesti energiapörssien ja tasesähkömarkkinoiden osalta; parantaa sähkö- ja kaasuyhteyksiä, energiatehokkuutta ja jakeluhäiriöiden sietokykyä.

      Tehty Brysselissä 10 päivänä heinäkuuta 2012.

            Neuvoston puolesta

            Puheenjohtaja

         V. SHIARLY

      (1)  EYVL L 209, 2.8.1997, s. 1.

      (2)  EUVL L 306, 23.11.2011, s. 25.

      (3)  Pidetty voimassa vuodelle 2012 voimassa jäsenvaltioiden työllisyyspolitiikan suuntaviivoista 26 päivänä huhtikuuta 2012 annetulla neuvoston päätöksellä 2012/238/EU (EUVL L 119, 4.5.2012, s. 47).

      (4)  EUVL C 209, 15.7.2011, s. 5.

      (5)  Tämän johdosta tehty neuvoston päätös 2012/370/EU hyväksyttiin 22 päivänä kesäkuuta 2012 (EUVL L 179, 11.7.2012, s. 19).

      (6)  Suhdannetasoitettu rahoitusasema ilman kertaluonteisia ja muita väliaikaisia toimenpiteitä, komission yksiköiden uudelleen laskemana ohjelman tietojen perusteella ja yhteisesti sovittuja menetelmiä käyttäen.

      (7)  Asetuksen (EY) N:o 1466/97 9 artiklan 2 kohdan mukaisesti.